ছারছিনা দারুসসুন্নাত কামিল মাদ্রাসা
ছারছীনা দারুসসুন্নাত আলিয়া মাদরাসা বা ছারছীনা দারুসসুন্নাত কামিল মাদরাসা। তবে মাদরাসাটি সারা দেশে শর্ষিনা দারুসসুন্নাত কামিল মাদরাসা নামেও ব্যাপক পরিচিত। মাদরাসাটি বাংলাদেশের বরিশাল বিভাগের পিরোজপুর জেলার নেছারাবাদ উপজেলার ছারছীনা গ্রামে অবস্থিত একটি বিখ্যাত আলিয়া মাদরাসা। ১৯১৫ সালে বিখ্যাত পীর আল্লামা শাহসূফী নেছারুদ্দীন আহমদ (রহ.) এই মাদরাসাটি প্রতিষ্ঠা করেন। এটি বাংলাদেশের প্রথম স্বীকৃত টাইটেল (কামিল) মাদরাসা। এই মাদরাসা ফলাফলের দিক থেকে সর্বদাই দেশের শীর্ষ স্থান দখল করে থাকে। এই মাদরাসা নীতি-নৈতিকতা ও আক্বীদার উপর গুরুত্ব দেওয়ার জন্য সারা দেশে বিখ্যাত। এই মাদরাসা থেকে এ পর্যন্ত ৩০০ ছাত্র এর বেশি বোর্ডস্ট্যান্ড করেছে।